Nuolatinės viešųjų pirkimų komisijos 2025-07-02 protokolo Nr. 3 priedas


VIEŠOJO PIRKIMO „STACIONARIOS PRIEPLAUKOS MUZIEJAUS G., ZAPYŠKIO MSTL., KAUNO R. SAV., NAUJOS STATYBOS DARBŲ VIEŠASIS PIRKIMAS“ TIEKĖJŲ KLAUSIMAI IR ATSAKYMAI Į JUOS NR. 2


	Eil. Nr. 
	Išsiuntimo CVP IS tiekėjams data ir dokumento (failo) pavadinimas
	Klausimo / Pakeitimo kategorija
	

Klausimas / Pirminė sąlyga
	

Atsakymas / Pakeista sąlyga

	1.
	2025-07-02 

„Atsakymai į klausimus Nr. 2_2025-07-02“
	Pirkimo sąlygos, kvalifikaciniai reikalavimai (Pirkimo sąlygų 11.10 punkto 2 lentelės „Tiekėjo kvalifikacijos reikalavimai“ reikalavimas Nr. 1)
	„Pirkimo sąlygų punkte 11.10 lentelėje 2 „Tiekėjo kvalifikacijos reikalavimai“ nurodoma: „Tiekėjas per paskutinius 5 metus iki pasiūlymų pateikimo galutinio termino pabaigos pagal vieną ar daugiau sutarčių yra atlikęs* savo jėgomis** vandens uostų paskirties ir (ar) hidrotechninių statinių statybos darbų*** (naujos statybos ir (ar) rekonstravimo darbų, ir (ar) kapitalinio remonto darbų), kurių bendra vertė ne mažesnė kaip 1 450 000,00 Eur be PVM.“.
Prašome patvirtinti, kad į Tiekėjo nurodytą sutarties/sutarčių statybos darbų vertę (ne mažiau 1 450 000,00 Eur be PVM) gali būti įskaičiuojami (pagal tą pačią sutartį/sutartis) atlikti statybos darbai priskiriami inžinerinių statinių grupėms: inžineriniai tinklai ir kiti inžineriniai statiniai (STR 1.01.03:2017 „Statinių kvalifikavimas“ 5.2 p.). Pabrėžiame, kad Tiekėjo aukščiau minimi inžineriniai tinklai ir kiti inžineriniai statiniai buvo įrengti pagal tą pačią sutartį/sutartis (sudarytą dėl to pačio objekto), kurios/kurių apimtyje buvo atlikti statybos darbai priskiriami vandens uostų paskirties ir (ar) hidrotechninių statinių statybos (naujos statybos ir (ar) rekonstravimo darbai, ir (ar) kapitalinio remonto darbai) darbams, todėl inžinerinių tinklų ir kitų inžinerinių statinių statybos darbai yra neatskiriama šioje sutartyje įvykdytų darbų dalis ir neturėtų būti minusuojami iš atliktų statybos darbų vertės.“ 
	Pirkimo sąlygų 11.10 punkto 2 lentelės „Tiekėjo kvalifikacijos reikalavimai“ reikalavimas Nr. 1 yra tikslinamas, nurodant, kad į šiame kvalifikaciniame reikalavime „pagal vieną ar daugiau sutarčių būti atlikus* savo jėgomis** vandens uostų paskirties ir (ar) hidrotechninių statinių statybos darbų*** (naujos statybos ir (ar) rekonstravimo darbų, ir (ar) kapitalinio remonto darbų), kurių bendra vertė ne mažesnė kaip 1 450 000,00 Eur be PVM“, nurodytą vertę papildomai gali būti įskaičiuojami ir statybos darbai priskiriami inžinerinių statinių grupėms: inžineriniai tinklai ir kiti inžineriniai statiniai (jeigu jie taip pat buvo atlikti savo jėgomis), jeigu jie buvo įrengti pagal tą pačią sutartį (-is) (sudarytą dėl to paties objekto), kurios objektas buvo vandens uostų paskirties ir (ar) hidrotechninių statinių statybos darbai (nauja statyba ir (ar) rekonstravimo darbai, ir (ar) kapitalinio remonto darbai), ir šie inžinerinių tinklų ir (ar) kitų inžinerinių statinių statybos darbai buvo neatskiriama šioje sutartyje įvykdytų darbų dalis. 

Papildomai pažymime, kad tiekėjai gali remtis kitų ūkio subjektų pajėgumais (patirtimi) (pagal Viešųjų pirkimų įstatymo 49 str., Pirkimo sąlygų 4.1 punktas), kad atitiktų pirkimo dokumentuose keliamus kvalifikacijos reikalavimus, tačiau tik tuo atveju jeigu šie ūkio subjektai yra išviešinti kartu su pasiūlymu ir tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.

Pridedama:
patikslintos (2025-07-02) pirkimo sąlygos (versija Nr. 2) (patikslinimai paryškinti geltonai).


	2.
	
	Pirkimo sąlygos, kvalifikaciniai reikalavimai (Pirkimo sąlygų 11.10 punkto 2 lentelės „Tiekėjo kvalifikacijos reikalavimai“ reikalavimas Nr. 2)
	„Teikiame prašymą pateikti patvirtinimą ar išaiškinimą, dėl nustatytų kvalifikacijos reikalavimų statinio projekto vadovui: 
"d) tiekėjas turi pasiūlyti bent 1 (vieną) atestuotą specialistą, kuriam suteikta teisė eiti neypatingojo*** statinio, esančio kultūros paveldo objekto teritorijoje, projekto vadovo pareigas, statinių grupė: susisiekimo komunikacijos, statinių pogrupis: vandens uostų statiniai (darbo projekto parengimui). 
e) tiekėjas turi pasiūlyti bent 1 (vieną) atestuotą specialistą, kuriam suteikta teisė eiti neypatingojo statinio, esančio kultūros paveldo objekto teritorijoje, projekto vadovo pareigas, statinių grupė: hidrotechniniai statiniai, statinių pogrupis: hidrotechniniai (darbo projekto parengimui).
Tiekėjas gali siūlyti vieną asmenį kelioms pozicijoms, jei šis asmuo atitinka visus skirtingoms pozicijoms keliamus reikalavimus.“
Atsižvelgdami į išdėstytus reikalavimus pažymime, kad reikalavimas statinio projekto vadovui turėti kvalifikacijos atestatus tiek "susisiekimo komunikacijos, statinių pogrupis: vandens uostų statiniai", tiek "statinių grupė: hidrotechniniai statiniai, statinių pogrupis: hidrotechniniai", yra perteklinis, atsižvelgiant į perkamo objekto apimtis, ir, siūlome patikslinti reikalavimą, arba pateikti papildomą išaiškinimą, kad tiekėjas, galintis pasiūlyti statinio projekto vadovą vienuose arba kituose nurodytuose statiniuose bus tinkamas (bet ne abiejuose kartu), t. y. atitiks kvalifikacijos reikalavimą, jeigu jo siūlomas statinio projekto vadovas turi teisę eiti neypatingojo statinio, esančio kultūros paveldo objekto teritorijoje, projekto vadovo pareigas, statinių grupėje: hidrotechniniai statiniai, statinių pogrupyje: hidrotechniniai (darbo projekto parengimui). Papildomai pažymime, kad du asmenys statinio projekto vadovo pozicijai negali būti siūlomi, t. y. statinio projekto vadovas gali būti tik vienas.“
	Panaikinamas pirkimo sąlygų 11.10 punkto 2 lentelės reikalavimo Nr. 2 e papunktis: 
„e) tiekėjas turi pasiūlyti bent 1 (vieną) atestuotą specialistą, kuriam suteikta teisė eiti neypatingojo statinio, esančio kultūros paveldo objekto teritorijoje, projekto vadovo pareigas, statinių grupė: hidrotechniniai statiniai, statinių pogrupis: hidrotechniniai (darbo projekto parengimui).“
Atitinkamai pakoreguojama kitų punktų numeracija.
Atitinkamai patikslinamas Pirkimo sąlygų 7 priedas „Tiekėjo vadovaujančių darbuotojų (specialistų) ir asmenų, atsakingų už sutarties vykdymą, sąrašas“.

Pridedama: 
patikslintos (2025-07-02) pirkimo sąlygos (versija Nr. 2),
patikslintas 7 priedas „Tiekėjo vadovaujančių darbuotojų (specialistų) ir asmenų, atsakingų už sutarties vykdymą, sąrašas“ (versija Nr. 2) (patikslinimai paryškinti geltonai).





	
	
	Pirkimo sąlygos, kvalifikaciniai reikalavimai (Pirkimo sąlygų 11.10 punkto 2 lentelės „Tiekėjo kvalifikacijos reikalavimai“ reikalavimas Nr. 2)
	Perkančioji organizacija savo iniciatyva atlieka Pirkimo sąlygų tiksliną.
	Panaikinamas pirkimo sąlygų 11.10 punkto 2 lentelės reikalavimo Nr. 2 b papunktis: 
„b) tiekėjas turi pasiūlyti bent 1 (vieną) atestuotą specialistą, kuriam suteikta teisė eiti neypatingojo*** statinio, esančio kultūros paveldo objekto teritorijoje, statybos vadovo pareigas, statinių  grupė: hidrotechniniai statiniai, statinių pogrupis: hidrotechniniai.“
Atitinkamai pakoreguojama kitų punktų numeracija.
Atitinkamai patikslinamas Pirkimo sąlygų 7 priedas „Tiekėjo vadovaujančių darbuotojų (specialistų) ir asmenų, atsakingų už sutarties vykdymą, sąrašas“.

Pridedama: 
patikslintos (2025-07-02) pirkimo sąlygos (versija Nr. 2),
patikslintas 7 priedas „Tiekėjo vadovaujančių darbuotojų (specialistų) ir asmenų, atsakingų už sutarties vykdymą, sąrašas“ (versija Nr. 2) (patikslinimai paryškinti geltonai).


	

Komisija, vadovaudamasi Pirkimo sąlygų 6.3 punkto nuostata, nusprendė nukelti pasiūlymų pateikimo terminą iki 2025-07-14 9:00 val., susipažinimo su elektroninėmis priemonėmis gautais pasiūlymais terminą iki tos pačios dienos 9:30 val.

Šie Pirkimo dokumentų paaiškinimai/patikslinimai yra neatskiriama Pirkimo dokumentų dalis.



___________________
